Hamas

Hamaso aŭ Ĥamaso ( [ĥamás], akronimo de حركة المقاومة الاسلامية, Ḥarakah al-Muqāwamah al-ʾIslāmiyyah, islama rezisto-movado, poste reinterpretita kiel araba vorto حَمَاسْ [ĥamás], fervoro) estas islamisma palestina movado ideologie proksima al la organizaĵo Islama Frataro. Ĝia celo estas neniigi la ŝtaton Israelo kaj krei islaman teokration sur la tereno de nuntempaj Cisjordanio, Gazao kaj Israelo. Ĝi estis fondita en 1987.

Hamas estas armita organizaĵo luktanta por liberigo de Palestino per uzo de perforto (atakoj kontraŭ militistoj kaj civiluloj en Israelo). Ĝi respondecis pri multaj suicidaj atakoj kontraŭ ne-militaj celoj, kiel restoracioj kaj busoj, en pluraj Israelaj urboj, dum kiuj mortis centoj da Israelaj civiluloj. En Jordanio, Egiptujo, Israelo, Usono, Eŭropa Unio, Kanado, Japanio kaj aliaj landoj ĝi estas oficiale konsiderata terorisma organizaĵo. Aliflanke, ĝi estas difinita kiel legitima politika movado fare de Irano, Kataro, Rusio, Turkio, Ĉinio kaj plej multaj arabaj landoj. Laŭ publikaj deklaroj, la Hamas-movado estas dividita en tri alojn:

 politika-politika brako;
 Milita brako konata kiel la "Brigadoj Izz ad-Din Al-Qassam" kaj la " Morabitoon " batalas Israelon farante teroristajn operaciojn;
 Civila brako (دعوة "Daava"), kiu laboras por la bonfarto de la ĝenerala publiko, funkciigante klinikojn, donante bonfaradon, distribuante manĝaĵojn, establante lernejojn kaj sub la influo de socialaj agadoj mobilizas multajn subtenantojn al Hamas.

Historio 
La 26-an de januaro 2006 ĝi venkis la baloton sur Palestinaj teritorioj, okupinte 76 el la 132 disponeblaj lokoj kaj formis novan registaron. 77% el la loĝantaro voĉdonis. Israelo esprimis sian maltrankvilon pro la rezultoj de la palestina balotado, dum la antaŭe reganta partio Fatah (kiu gajnis 43 lokojn) anoncis ke ĝi entute ne partoprenos en la nova registaro. La nova registaro enoficiĝis la 28-an de marto 2006. Tamen plej parto de registaroj de aliaj landoj kaj eĉ multaj arabaj ŝtatoj ne agnoskis kaj la rezulton de la balotadon kaj la registaron de Hamas, ĉar konsideris tiun organizaĵon kiel terorisma organizaĵo, kaj la prezidanto Maĥmud Abbas daŭre retenis la povon.

Post tio la diferencoj inter Hamas kaj Fatah pliiĝis kaj preskaŭ eksplodis enlanda milito per diversaj konfliktoj dum la resto de la jaro 2006; dum ili Hamas plifortigis sin kaj sian povon en la Gaza Sektoro, dum Fatah retenis la povon en Cisjordanio. Fine de la jaro 2008 ekis la Konflikto de la Gaza Sektoro (2008-2009), per kiu la armeo de Israelo atakis la sektoron entute. Laŭ nepruvita informo dum tiu konflikto Fatah havis preparitan armeeton por ekkontroli la Sektoron kaze de malvenko de Hamas.

La 23an de aprilo 2014 Hamas kaj Fatah interkonsentis post sep rompojaroj por politika reunuigo de la lando.

La  komenciĝis milito inter Hamaso kaj Israelo kiam "Brigadoj Izz ad-Din al-Kassam" (milita branĉo de Hamaso) subite atakis Israelon, lanĉante milojn da misiloj kaj sendante grupojn de batalantoj kadre de sia operaco "Inundo Al-Aksa". Israelo respondis per armea operaco "Feraj glavoj". Pereis centoj da homoj kaj miloj estis vunditaj.

Vidu ankaŭ 
 Aĥmed Jasin
 Abd al-Aziz Rantisi
 Fatah
 Ĝihado
 Atenco en la restoracio Maxim
 Konflikto de la Gaza Sektoro (2008-2009)

Eksteraj ligiloj 
 http://www.alqassam.com  
 http://www.dagbladet.no/nyheter/2006/01/12/454614.html

Referencoj 

 
Terorismo
Islamismo
Gaza sektoro
Palestino